staqsa lill- Ministru għall-Affarijiet Barranin: In vista tal-mod kif żviluppaw l-affarijiet, jista' l-Ministru jara li ċ-ċittadini mill-Ukraina li jridu japplikaw għall- biex jiġu f'pajjiżna, ikunu jistgħu japplikaw fl-istess imsemmi pajjiż? Nixtieq informa ill-Onor. interpellant li l-Gvern qiegħed jesplora kull possibilità sabiex il-ħruġ ta' viżi għaċ-ċittadini mill-Ukraina jkun jista' jsir bl-inqas problemi, preferibbilment minn ġewwa il-pajjizi stess, dejjem jekk iċ-ċirkostanzi jippermettu. Bħalissa, l-applikazzjonijiet qedgħdin jiġu milqgħuha u pproċessati ġewwa il-Konsulat ta' Malta f'Moska. L-applikanti jistgħu jissottomettu l-applikazzjoni tagħhom jew dirett ġewwa il-Konsulat f'Moska jew f'wieħed mill-Visa Application Centres mifruxa mar-Russia li l-Ministeru għandu kkuntrattati ma' aġenzjia privata jew inkella juża is-serviżżi ta' Aġenti Ukraini akkreditati biex jagħmlu dan. Il-Ministeru għall-Affarijiet Barranin huwa konxju li hemm diffikultajiet loġistiċi għall-applikanti biex jisottomettu l-applikazzjoni tagħhom ġewwa Moska u għalhekk qed issiru diskussjonijiet ma' stati membri oħra ta' Unjoni Ewropeja għal-għajnuna konsolari, kif ukoll ma' aġenzija privata li qed topera numru ta' Visa Application Centres ġewwa l-Ukraina, kif isir ġewwa Moska.
ĊITTADINI TAL-UKRAINA – APPLIKAZZJONI GĦALL-VISA.